Document ID: 32005R1008

UREDBA KOMISIJE (ES) št. 1008/2005
z dne 30. junija 2005
o spremembi Uredbe (ES) št. 2771/1999 o podrobnih pravilih za uporabo Uredbe Sveta (ES) št. 1255/1999 glede intervencije na trgu masla in smetane
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke (1) in zlasti člena 10 Uredbe,
ob upoštevanju naslednjega:
(1)
Uredba Komisije (ES) št. 2771/1999 (2) predvideva sistem intervencij za odkup masla po določenih cenah.
(2)
Člen 4(1) Uredbe (ES) št. 1255/1999 predvideva znižanje intervencijskih cen masla. Zato je treba opredeliti intervencijsko ceno, ki se uporablja za izračun odkupne cene ob spremembi intervencijske cene.
(3)
Uredbo (ES) št. 2771/1999 je zato treba ustrezno spremeniti.
(4)
Ukrepi predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Členu 2(1) Uredbe (ES) št. 2771/1999 se doda naslednji pododstavek:
„Intervencijska cena, ki se jo uporablja za izračun odkupne cene, je tista, ki velja na dan proizvodnje masla.“
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. julija 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. junija 2005

Labels: 2
17